
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 654 

30 Αυγούστου 1994 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Δ10-Δ/Φ5/ΟΙΚ 18553 

Λειτουργία λατομείων αδρανών υλικών περιοχής Νομού 
Ανατολικής Αττικής. 

ΟΙ ΥΠΟΥΡΓΟΙ 
ΓΕΩΡΓΙΑΣ, 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΚΑΙ ΒΙΟΜΗΧΑΝΙΑΣ ΕΝΕΡΓΕΙΑΣ & ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις: 

α) Των άρθρων 24 παράγραφος 1, 106 παράγραφος 1 
και 117 παράγραφοι 3 και επόμενες του Συντάγματος. 

β) Του Ν. 998/79 «Περί προστασίας των δασών και των 
δασικών εν γένει εκτάσεων της Χώρας» (Α' 289). 

γ) Του Ν. 1428/84 «Εκμετάλλευση λατομείων αδρανών 
υλικών και άλλες διατάξεις» (Α’ 43). 

δ) Του Ν. 2115/93 «Τροποποίηση, αντικατάσταση και 
συμπλήρωση διατάξεων του Ν. 1428/1984 «Εκμετάλ¬ 
λευση λατομείων αδρανών υλικών και άλλες διατάξεις» (Α’ 
15). 

ε) Της Κοινής Υπουργικής Απόφασης 69269/5387/ 
24.10.90 των Υπουργών Εσωτερικών, Εθνικής Οικονο¬ 
μίας, Γεωργίας, Πολιτισμού, Εμπορικής Ναυτιλίας, Τουρι¬ 
σμού, Περιβάλλοντος, Χωροταξίας και Δημοσίων Έργων, 
Βιομηχανίας Ενέργειας και Τεχνολογίας και Μεταφορών 
και Επικοινωνιών, «Κατάταξη έργων και δραστηριοτήτων 
σε κατηγορίες, περιεχόμενο Μελέτης Περιβαλλοντικών 
Επιπτώσεων (Μ.Π.Ε.), καθορισμός περιεχομένου ειδικών 
περιβαλλοντικών μελετών (Ε.Π.Μ.) και λοιπές συναφείς 
διατάξεις σύμφωνα με το Ν. 1650/86» (Β' 678). 

στ) Της απόφασης του Πρωθυπουργού ΥΠ122/ 
14.7.1994 «Ανάθεση αρμοδιοτήτων στον Αναπληρωτή 
Υπουργό Βιομηχανίας, Ενέργειας και Τεχνολογίας Χρήστο 
Ροκόφυλλο» (Β’ 550). 

ζ) Της κοινής απόφασης 6033/13.7.1994 του Πρωθυ¬ 
πουργού και του Υπουργού Γεωργίας «Ανάθεση αρμοδιο¬ 
τήτων στους Υφυπουργούς Γεωργίας Φλώρο Κωνστα¬ 
ντίνο και Βασίλειο Βασιλακάκη» (Β’ 550). 

2. Την υποχρέωση του κράτους να παίρνει ιδιαίτερα 
προληπτικά ή κατασταλτικά μέτρα για την προστασία του 
φυσικού και πολιτιστικού περιβάλλοντος. 

3. Τη συνταγματική πρόβλεψη ότι το κράτος συντονίζει 


την οικονομική δραστηριότητα στη χώρα, επιδιώκοντας να 
εξασφαλίσει την οικονομική ανάπτυξη όλων των τομέων 
της Εθνικής Οικονομίας, καθώς και ότι λαμβάνει τα επι¬ 
βαλλόμενα μέτρα για την αξιοποίηση των πηγών του εθνι¬ 
κού πλούτου. 

4. Τη μη ολοκλήρωση της διαδικασίας οριοθέτησης μέ¬ 
χρι σήμερα επαρκών λατομικών ζωνών στο Νομό Αττικής ή 
στους γειτονικούς Νομούς λειτουργίας λατομείων αδρα¬ 
νών υλικών για την ικανοποίηση των σχετικών αναγκών του 
Νομού Αττικής. 

5. Το γεγονός ότι από την απόφαση αυτή δεν επιβαρύ¬ 
νεται ο κρατικός προϋπολογισμός, αποφασίζουμε: 

1. Σε καμία περίπτωση δεν επιτρέπεται η λειτουργία λα¬ 
τομείου σε έκταση που έχειχαρακτηρισθεί ως αρχαιολογι¬ 
κός χώρος και για όσο χρονικό διάστημα διαρκεί ο χαρα¬ 
κτηρισμός αυτός. Η αρμόδια αρχαιολογική υπηρεσία μερι¬ 
μνά για την άμεση παύση λειτουργίας των υπαρχόντων λα¬ 
τομείων αδρανών υλικών. 

2. Επιτρέπεται η συνέχιση λειτουργίας των λατομείων 
αδρανών υλικών του Νομού Ανατολικής Αττικής και για 
χρονικό διάστημα δύο (2) ετών, σύμφωνα με τις διατάξεις 
του άρθρου 20 παρ. 4, 5 και 8 του Ν. 2115/93, κάτω από 
τις ακόλουθες προϋποθέσεις: 

α) Να καταβάλει ο ενδιαφερόμενος την αποζημίωση 
που προβλέπεται στην παράγραφο 5 του άρθρου 20 του 
Ν. 2115/1993 ή να καταθέσει τραπεζική εγγύηση για την 
καταβολή ολόκληρου του ποσού που οφείλεται, μέσα σε 
προθεσμία τριών μηνών από τη δημοσίευση της παρού¬ 
σας. 

β) Να έχει καταβάλει ο ενδιαφερόμενος τα οφειλόμενα 
βάσει των συμβάσεων μισθώσεως πάγια και αναλογικά μι¬ 
σθώματα ή να έχει καταθέσει τραπεζική εγγύηση για την 
καταβολή ολόκληρου του ποσού που οφείλεται. 

γ) Να καταβάλει ο ενδιαφερόμενος τις αποζημιώσεις για 
αυθαίρετη χρήση και κάρπωση δημοσίων εκτάσεων για 
οποιαδήποτε αιτία και με βάση τις κείμενες διατάξεις ή να 
καταθέσει τραπεζικές εγγυήσεις για το ίδιο ποσό, μέσα σε 
προθεσμία τριών μηνών από τη δημοσίευση της παρού¬ 
σας. 

δ) Το συγκεκριμένο λατομείο να λειτουργούσε κατά την 
έναρξη ισχύος του Ν. 2115/93 και αυτό να προκύπτει από 
έγγραφο της Νομαρχίας Ανατολικής Αττικής. 

ε) Η συνέχιση της λειτουργίας του λατομείου θα γίνεται 
ταυτόχρονα με την αποκατάσταση του περιβάλλοντος, 

σύμφωνα με την προβλεπόμενη απ’ το νόμο ειδική με¬ 
λέτη, έτσι ώστε κατά τη λήξη της πιο πάνω διετούς προθε¬ 
σμίας να έχει ολοκληρωθεί η αποκατάσταση. 

στ) Να έχει υποβάλει ο ενδιαφερόμενος την ειδική με¬ 
λέτη αποκατάστασης του περιβάλλοντος του άρθρου 20 
του Ν. 2115/93. 

ζ) Να έχει υποβάλει και να τηρεί ο ενδιαφερόμενος σχε¬ 
τικό χρονοδιάγραμμα εργασιών και ως προς την εκμετάλ¬ 
λευση και ως προς την αποκατάσταση. Η τήρηση του χρο¬ 
νοδιαγράμματος θα πιστοποιείται από τον Οργανισμό της 
Αθήνας στις 30 Ιουνίου και 31 Δεκεμβρίου κάθε έτους. 

4. Με την πάροδο δύο μηνών από την υποβολή των με¬ 
λετών αποκατάστασης και των αιτήσεων για τη χορήγηση 
εγκρίσεων επέμβασης στις αρμόδιες υπηρεσίες του 
Υπουργείου Περιβάλλοντος, Χωροταξίας και Δημοσίων 
Έργων και του Υπουργείου Γεωργίας αντιστοίχως, χωρίς 
τη διατύπωση παρατηρήσεων από τις υπηρεσίες αυτές 
που πρέπει να κοινοποιούνται στους ενδιαφερόμενους, 


τεκμαίρεται ότι οι μελέτες και οι αιτήσεις έχουν γίνει δε¬ 
κτές. Ή υποβολή νέων στοιχείων του ενδιαφερόμενου είτε 
για τη συμπλήρωση των μελετών είτε για την τροποποίηση 
κεφαλαίων ή σημείων των μελετών, ιδίως για συμμόρ¬ 
φωση προς τις παρατηρήσεις της αρμόδιας υπηρεσίας, 
παρατείνει την προθεσμία για άλλους δύο μήνες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Αυγούστου 1994 

ΟΙ ΥΠΟΥΡΓΟΙ 

ΥΦΥΠ. ΓΕΩΡΓΙΑΣ ΠΕΡ/ΝΤΟΣ, ΧΩΡ/ΞΙΑΣ & ΔΗΜ. ΕΡΓΩΝ 

ΒΑΣ. ΒΑΣΙΛΑΚΑΚΗΣ ΚΩΝ. ΛΑΛΙΩΤΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

ΧΡΗΣΤΟΣ ΡΟΚΟΦΥΛΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



